
PRIMAR

Nr. 1566  din  12.02.2025
REFERAT DE APROBARE 

la proiectul de  hotărâre privind actualizarea cuantumului chiriilor cu rata inflației anuală pentru anul anterior comunicată de Institutul Național de Statistică pentru locuințe construite de Agenția Națională pentru Locuințe în municipiul Marghita.

Prezentul referat de aprobare are la bază prevederile art. 6, alin. (3) și art. 30 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, precum și art. 136, alin. (8), lit. a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare și motivare a prezentului proiect.

Proiectul a fost inițiat ca urmare a prevederilor art. 8, alin. (11) ”Chiria stabilită potrivit prevederilor alin. (10) se actualizează anual cu rata inflaţiei, în termen de 30 de zile de la data publicării ratei inflaţiei comunicate de către Institutul Naţional de Statistică pentru anul anterior şi, dacă este cazul, şi în baza coeficientului prevăzut la alin. (9). Administratorii locuinţelor prevăzuţi la alin. (2) au obligaţia de acomunica A.N.L., în termen de 10 zile de la aprobarea chiriei actualizate.”

Urmare a adresei Agenției Naționale pentru Locuințe nr. 1834 din 05.02.2025, înregistrată la Primăria Municipiului Marghita sub nr. 1336 din 06.02.2025 de a adopta și comunica hotărârea de Consiliu Local privind reglementarea stabilirii modificării anuale a cuantumului chiriei cu rata inflației pentru anul anterior, propun Consiliului Local să analizeze proiectul de hotărâre privind actualizarea cuantumului chiriilor cu rata inflației anuală pentru anul anterior comunicată de Institutul Național de Statistică pentru locuințe construite de Agenția Națională pentru Locuințe în municipiul Marghita.

